section_heading: Karijera
paragraph_text: Povlsen je po poziciji bio napadač, ali ne klasični. Dok je u početku karijere bio centrafor, ipak je više ostao zapamćen igrajući kao ofenzivno desno krilo. Bio je fiziči vrlo dominantan, izrazito probojan i neustrašiv. Fantastičan duel igrač, iznimno opasan u kontrama, dodavač i pucač. U Kolnu ostaje do ljeta 1989., kada prelazi u PSV Eindhoven. U to vrijeme bio je jedan od najtraženijih napadača Europe. No, ipak u ljeto 1990. kad se očekivao njegov prelazak u jedan od vodećih klubova Italije, on se ponovno vraća u Njemačku i stavlja potpis za Borussiu Dortmund.